cyanic-selkie/wikianc huggingface dataset:
Αντόλφο Φαρσάρι
Ακολουθώντας μια σύντομη αρχικά στρατιωτική καριέρα κατά την οποία υπηρέτησε και στον Αμερικανικό Εμφύλιο Πόλεμο, έγινε στη συνέχεια ένας επιτυχημένος επιχειρηματίας και εμπορικός φωτογράφος. Το φωτογραφικό του έργο εκτιμήθηκε ιδιαίτερα, και ειδικά τα χειροποίητα χρωματισμένα πορτραίτα και τοπία, τα οποία πουλούσε κυρίως σε ξένους διαμένοντες και επισκέπτες στη χώρα (Ιαπωνία). Οι εικόνες του Φαρσάρι διανεμήθηκαν ευρέως, παρουσιάστηκαν και αναφέρθηκαν σε βιβλία και περιοδικά, και μερικές φορές αναπλάστηκαν από καλλιτέχνες που χρησιμοποίησαν και άλλα εκφραστικά μέσα. Διαμόρφωσαν τις παραστάσεις των ξένων για τους ανθρώπους και τους τόπους της Ιαπωνίας και σε κάποιο βαθμό επηρέασαν το πως οι ίδιοι οι Γιαπωνέζοι έβλεπαν τον εαυτό τους και τη χώρα τους. Το στούντιο του, το τελευταίο αξιοσημείωτο ξένο στούντιο στην Ιαπωνία, ήταν ένα από τα μεγαλύτερα της χώρας και μια από τις πιο παραγωγικές εμπορικές φωτογραφικές εταιρίες. Σε μεγάλο βαθμό λόγω των αυστηρών τεχνικών προδιαγραφών και των επιχειρηματικών του ικανοτήτων ο Φαρσάρι, επηρέασε σημαντικά την ανάπτυξη της τέχνης της φωτογραφίας στην Ιαπωνία.
Volkswagen Beetle (2011)
Οριστική διακοπή
Το τελευταίο αντίτυπο του μοντέλου, ένα γαλάζιο κουπέ, κατασκευάστηκε στις 9 Ιουλίου 2019 στο εργοστάσιο της εταιρείας στην Πουέμπλα του Μεξικού και κύλησε από τη γραμμή παραγωγής στις 10 Ιουλίου, ενώ μέσα στην ίδια ημέρα κατέληξε στο μουσείο της Volkswagen στην Πουέμπλα.
Netflix
Τα κεντρικά γραφεία της Netflix είναι στο 100 Winchester Circle, Los Gatos, Καλιφόρνια, ΗΠΑ. Έχουν επίσης άλλα γραφεία στις Κάτω Χώρες, τη Βραζιλία, την Ινδία, την Ιαπωνία και τη Νότια Κορέα ενώ αναμένεται να ανοίξει γραφεία και σε άλλες χώρες.
Υποστήριξη συσκευών
Η ροή 4K απαιτεί συσκευή συμβατή με 4Κ και οθόνη, υποστηρίζοντας και τα δύο το HDCP 2.2. Η ροή 4K σε προσωπικούς υπολογιστές απαιτεί υποστήριξη υλικού και λογισμικού για τη λύση διαχείρισης ψηφιακών δικαιωμάτων Microsoft PlayReady 3.0, η οποία απαιτεί συμβατή CPU, κάρτα γραφικών και περιβάλλον λογισμικού. Επί του παρόντος, αυτή η δυνατότητα περιορίζεται στην Intel Kaby Lake (κάρτα Intel Core 7ης γενιάς), Windows 10, κάρτες γραφικών Nvidia Geforce 10 και τρέχει μέσω του προγράμματος περιήγησης Microsoft Edge ή της εφαρμογής UWP Netflix.
Παπαδική Οκτώηχος
Σύνθεση της Παπαδικής
400px|μικρογραφία|δεξιά|Ενηχήματα για τον πλάγιο του β΄, τον βαρύ, και τον πλάγιο του δ΄ ήχους αναφέρονται σε Παπαδική πραγματεία του 17ου αιώνα — τα ενηχήματα ακολουθούνται από ξεκινήματα ασμάτων ([[#Harley5544|Λονδίνο, Βρετανική Βιβλιοθήκη, Harley Χ/Γ 5544, φύλλο 8r)]] Παρά τις πλέον θεωρητικές εξηγήσεις από συγγραφείς όπως ο Γαβριήλ ο Ιερομόναχος (Hannick & Wolfram 1985), ο Μανουήλ Χρυσάφης (Κονόμος 1985) και ο Ιωάννης Πλουσιαδηνός, οι οποίοι συνδέονται συνήθως με τις θεωρίες αυτές, η ίδια η Παπαδική βασιζόταν μάλλον σε καταλόγους και μαθήματα με μικρές λεκτικές εξηγήσεις. Η σύνθεση της Παπαδικής μπορεί να απεικονισθεί με το ιταλικό χειρόγραφο της Μεσσήνης το οποίο εκδόθηκε και αναφέρεται από τον Oskar Fleischer που το χρονολογεί από τον 15ο αιώνα. Επειδή η Παπαδική ως εισαγωγή του νέου βιβλίου «ἀκολουθίαι» θεωρήθηκε ως πολύ αντιπροσωπευτική, το χειρόγραφο αυτό με την εστίασή του στη μέθοδο του Ιωάννη του Γλυκύ φαίνεται πως είναι ένα αντίγραφο μιας προηγούμενης έκδοσης. Το χειρόγραφο που είχε δημοσιεύσει ο Fleischer από τις επικουρίες του Φρειδερίκου Χρυσάνδρου (Friedrich Chrysander), είναι στην πραγματικότητα ένα αντίγραφο από τα τέλη του 17ου αιώνα, το οποίο εισήγαγε το Αναστασιματάριον του Χρυσάφη του Νέου.
Διαγράμματα απλής παραλλαγής
Στον τροχό της κορυφής η φθίνουσα και η αύξουσα παραλλαγή πρέπει να κινηθούν μέσα σε ένα ημικύκλιο που περιγράφεται από τα ενηχήματα του πλαγίου ή του κυρίου ήχου. Εάν η δεξιόστροφη αύξουσα κατεύθυνση φτάσει στο ενήχημα του τετάρτου ήχου (περίπου στη θέση του ωροδείκτη για τις τέσσερις και μισή), ο τρόπος με τον οποίο συνεχίζει να κινείται προς τα επάνω, τον κάνει να επανέρχεται στη θέση της δωδεκάτης ώρας, όπου μπορεί να βρεθεί το σημάδι του πρώτου ήχου. Αν η παραλλαγή αλλάξει την κατεύθυνση ως φθίνουσα από τον πρώτο ήχο προς τον πλάγιο του τετάρτου ήχου, ο τρόπος που η παραλλαγή κατεβάζει την ακτίνα είναι αντίστοιχα από τις δώδεκα προς τις έξι η ώρα. Από εδώ (πλάγιος του τετάρτου ήχου) ο τρόπος που ακολουθεί η φθίνουσα κατεύθυνση μεταπηδά και πάλι στη θέση δέκα και μισή, το σημείο (φθόγγος) για τον βαρύ ήχο, από όπου συνεχίζει με αριστερόστροφη κατεύθυνση προς τον φθόγγο του πλαγίου του δευτέρου, του πλαγίου του πρώτου, και τέλος του πλαγίου του τετάρτου ήχου.
Το κανώνιον
400px|μικρογραφία|δεξιά|Παπαδική—κανώνιον καὶ ἡ παραλλαγή τοῦ Γαβρϊὴλ από το Άγιο Όρος, Ιερά Μονή Χιλανδαρίου, Χ/Γ 53, φύλλο 3. Η απλούστερη και πιθανά παλαιότερη μορφή, που είναι και η πιο κοντινη στις πραγματείες της αρχαίας ελληνικής επιστήμης, είναι η εκπροσώπηση των διαφόρων μεταβολών κατά τόνο από το κανώνιον (που χρησιμοποιείται επίσης στη μετάφραση του Βοηθίου). Ο πίνακας αυτός αποδίδεται στον Γαβριήλ τον Ιερομόναχο και μπορεί να διαβαστεί σε τέσσερις κατευθύνσεις.
Από την πρώτη ματιά φαίνεται ότι η οριζόντια κατεύθυνση είναι ανοδική από αριστερά προς τα δεξιά και κατεβαίνει από τα δεξιά προς τα αριστερά, αλλά τα ενηχήματα πρέπει να τραγουδιούνται με τον ίδιο φθόγγο κατά τη διάρκεια μιας οριζόντιας μετάβασης, επειδή στη σύγχρονη πρακτική σημειογραφία οι διατονικές φθορές καθορίζουν μια αλλαγή των βημάτων κλάσσης ανάλογα με τη συχνότητα του κάθε φθόγγου. Ως παράδειγμα, το Δοξαστάριον Ωκτάηχον «Θεαρχίῳ νεύματι», ένα από τα στιχηρά, τα οποία περνούν μέσα από όλους τους ήχους της Οκτωήχου, σε σύντομη χρονική υλοποίηση του Πέτρου του Πελοποννήσιου βρίσκει τον τρίτο ήχο σε λάθος φθόγγο. Στον φθόγγο τον οποίο αναμένεται ως το βήμα για τον τέτατρο ήχο, ο τρίτος ήχος εισάγεται από το ενήχημα του της φθοράς νανὰ. Αυτή η μεταβολή κατὰ τόνον μπορεί να εντοπισθεί στο κανώνιον ως εξής. Εάν η μη μετατεθειμένη στήλη είναι η πρώτη με την παραλλαγή (εδώ σημειώνονται με βέλη), ο φθόγγος του πρώτου ή του πλαγίου του πρώτου ήχου είναι στην τελευταία γραμμή. Ο τέταρτος ήχος αναμένεται τρεις φωνές παραπάνω, που είναι τρεις γραμμές υψηλότερα, και υποδεικνύεται από τον αριθμό "Γ" (3) στην τελευταία στήλη που μετράει τα βήματα σε αύξουσα κατεύθυνση. Στην τέταρτη στήλη, ο ψάλτης βρίσκει στην ίδια γραμμή τη μεταφορά που μετατρέπει τον φθόγγο του τετάρτου ήχου σε ήχο του τρίτου. Εφ' όσον είναι εντοπισμένη αυτή η μεταφορά, οι ψάλτες βρίσκουν πάντα τον τρόπο να γυρίσουν πίσω στη μη μετατεθειμένη στήλη.
Η τριφωνία μεταξύ φθοράς νενανῶ και του πρώτου ήχου ή του τετάρτου ήχου
Οι δύο δυνατότητες που ήταν σίγουρα γνωστές στην εποχή του χειρογράφου 319 της Δοχειαρίου Μονής, και αν η απόδοση στον Ιωάννη Πλουσιαδηνό είναι σωστή, είχαν ήδη πρακτική κατά τη διάρκεια του 15ου αιώνα. Υπάρχουν μερικές περιγραφές της φθοράς νενανῶ από τον Μανουήλ Χρυσάφη ο οποίος εστίασε στην χρήση της φθοράς νενανῶ με βάση τον δ΄ ως μέσο δευτέρου και την μετέφερε στον γ΄ ως μέσο πρώτου: καὶ οὕτος ἕχει, ἀλλ οὐ συνίσταται πάντοτε εἰς τὸν πρῶτον ἦχον τὸ μέλος αὐτῆς, ἀλλὰ πολλάκις δεσμοῦσα καὶ τὸν τρίτον ποιεῖ τοῦτον νενανῶ, ὁμοίως καὶ τὸν τέταρτον· ἐνίοτε καὶ τὸν δεύτερον καὶ τὸν πλάγιον τετάρτου. πλὴν ἡ κατάληξις ταύτης γίνεται πάντοτε εἰς τὸν πλάγιον δευτέρου, κἂν εἰς ὁποῖον ἦχον καὶ τεθῇ, καθὼς διδάσκει καὶ ποιεῖ τοῦτο ὁ ἀληθὴς εὐμουσώτατος διδάσκαλος μαΐστωρ Ἰωάννης εἰς τὸ "Μήποτε ὀργισθῆ κύριος" ἐν τῷ "Δουλεύσατε"· τετάρτου γὰρ ἤχου ὄντος ἐκεῖ ἀπὸ παραλλαγῶν, δεσμεῖ τοῦτον ἡ φθορὰ αὕτη καὶ ἀντὶ τοῦ κατελθεῖν πλάγιον πρώτου, κατέρχεταιεἰς τὸν πλάγιον δευτέρου.
Και οι δύο δυνατότητες, της φθοράς νενανῶ να τελειώνει ως πλάγιος του δευτέρου ή να τελειώνει ως πλάγιος του πρώτου, αναφέρονται στον δεξιό φθίνοντα κλάδο του πρώτου σταυρού. Στην τρέχουσα πρακτική στην οποία ο πλάγιος του δευτέρου τελειώνει στον φθόγγο του πλαγίου του πρώτου (πλ α΄ στο D), είναι χρωματική σύμφωνα με την περιγραφή του χρωματικού τμήματος τετραχόρδου της φθοράς νενανῶ. Η "μεταβολή κατά τόνο", όπως αυτή ήδη περιγράφθηκε από τον Μανουήλ Χρυσάφη, έχει γίνει σήμερα κοινή πρακτική.
Δημοκρατική οπισθοδρόμηση
Εκδηλώσεις
Η δημοκρατική οπισθοδρόμηση συμβαίνει όταν παραβιάζονται βασικά θεμέλια της σύγχρονης δημοκρατίας. Κατά τη διάρκεια της δημοκρατικής οπισθοδρόμησης:
Φιλιππίνες
Ο Ντέιβιντ Τίμπερμαν του Carnegie Endowment for International Peace υποστηρίζει ότι η κυβέρνηση Ντουτέρτε εκφοβίζει τους πολιτικούς αντιπάλους του, τους δημοκρατικούς θεσμούς και τα ανεξάρτητα ΜΜΕ. Παράλληλα, οι αυξημένες εξωδικαστικές δολοφονίες κατα τη διάρκεια της διακυβέρνησης του, και οι προτάσεις του για εφαρμογή στρατιωτικού νόμου συνιστούν κατάφωρη παραβίαση των ανθρωπίνων δικαιωμάτων. Ο Ντουτέρτε ισχυρίστηκε ότι έβλεπε στον Βλαντιμίρ Πούτιν και τον Ντόναλντ Τραμπ ως πρότυπο για να κάνει πιο δημοκρατική οπισθοδρόμηση.
Σενέκας ο Πρεσβύτερος
Η αποκαλυπτική ανθολογία
Σε μεγάλη ηλικία, με βάση τις εμπειρίες του από τη φοίτηση στα σχολεία και τους χώρους παραδόσεων (auditoria) των ομιλητών δημηγοριών στη Ρώμη του Αυγούστου και του Τιβέριου, ο Σενέκας ο Πρεσβύτερος (Σενέκας) ολοκλήρωσε το έργο, στο οποίο βασίζεται η φήμη του σήμερα: το Oratorum et Rhetorum Sententiae Divisiones Colores. Αρχικά περιλάμβανε δέκα βιβλία για το θέμα των εικονικών αγωγών (Controversiae), και τουλάχιστον ένα βιβλίο για εικονικούς λόγους πειθούς (Suasoriae). Η προσπάθεια συγγραφής τους έγινε απ' ό,τι φαίνεται κατόπιν αιτήματος των γιων του και από ό,τι δείχνει γράφτηκε από μνήμης. Η επίδραση της δημηγορίας ήταν ευρέως διαδεδομένη στη ρωμαϊκή ελίτ κουλτούρα, τόσο σε διδακτικό ρόλο, όσο και ως παραστατικό είδος. Στις δημόσιες δημηγορίες συμμετείχαν προσωπικότητες όπως ο Πλίνιος ο Πρεσβύτερος, ο Ασίνιος Πολλίων, ο Γ. Μαικήνας και ο Αυτοκράτορας Αύγουστος. Ο Σενέκας ανέφερε τον ποιητή Οβίδιο ως ομιλητή δημηγοριών. Τα έργα των σατιρικών Μ. Β. Μαρτιάλη και Ιουβενάλη, καθώς και του ιστορικού Tάκιτου, αποκαλύπτουν ουσιαστική δημηγορική επιρροή.
Στους προλόγους των βιβλίων του Controversiae, ο Σενέκας προσδιορίζει ρήτορες, που ήταν σύγχρονοι του Λάτρωνος, αλλά με διαφορετικές προσεγγίσεις και δεξιότητες από το λατρωνικό ιδεώδες του. Αναφέρεται συγκεκριμένα σε μία πρώτη τετράδα (primum tetradeum), που σημαίνει τους τέσσερις πιο διακεκριμένους αγορητές που είχε γνωρίσει, στους οποίους περιλαμβάνονται οι Λάτρων, Γαλλίων, Aλβούκιος Σίλος και Aρέλιος Φούσκος. Εκφράζει σοβαρές επιφυλάξεις για το ύφος του Αρέλιου Φούσκου, για την ανομοιομορφία του και τα περιγραφικά αποσπάσματά του (εξηγήσεις), που ο Σενέκας τα θεωρούσε «λαμπρά, αλλά επιτηδευμένα και περίπλοκα, με διακοσμητικό φινίρισμα πολύ επινοημένο και την τοποθέτηση των λέξεων πολύ εκθηλυμένη, ώστε να είναι ανεκτή για ένα μυαλό που προετοιμάζεται για τέτοιες ιερές και θαρραλέες διδασκαλίες». Αλλά δεν υπήρχε αμφιβολία για τη διάκριση στη Ρώμη της σχολής του Aρέλιου Φούσκου, στους μαθητές του οποίου περιλαμβάνονταν ο φιλόσοφος συγγραφέας Φαβιανός και ο ποιητής Οβίδιος. Έτσι, ακόμη και από τον αυστηρό επικριτή του, ο Αρέλλιος κατατάχθηκε σε υψηλή θέση. Ο Αλβούκιος Σίλος είχε επίσης επιρροή: ως συγγραφέας ενός εγχειριδίου, που ο Κοϊντιλιανός ανέφερε πολλές φορές.
Α.Ε.Κ. Καλαμάτας
Ιστορικές πληροφορίες
Η παλαιότερη γνωστή αναφορά που έχουμε για την ομάδα είναι από δημοσίευμα της 21ης Νοεμβρίου 1926:
Κολύμβηση (ιστορικό τμήμα)
Εκτός από ποδοσφαρικό τμήμα, το 1948 αναφέρεται η ύπαρξη και κολυμβητικού τμήματος, το οποίο μαζί με τα Πράσινα Πουλιά, τον Απόλλωνα και το Ν.Ο. Καλαμάτας διοργάνωσαν στις 17/7/48 στην Καλαμάτα τους κολυμβητικούς αγώνες "Α΄ Ακροπόλεια", με χορηγό την εφημερίδα "Ακρόπολις".
Στη Γ΄ Εθνική ως "Παμμεσσηνιακός"
Το 1965 η ΑΕΚ Καλαμάτας υποβιβάστηκε από τη Β΄ Εθνική στη νεοσύστατη Γ΄ Εθνική, στην οποία μετείχε τις δύο επόμενες σεζόν ως "Παμμεσσηνιακός", έπειτα από τη συνένωσή της με τον Όμιλο Καλάματας (Ολυμπιακός και Πράσινα Πουλιά).
Επανιδρύεται την περιοδο 1977-1978. Από τότε αγωνίζεται στην Α΄ ή στη Β΄ κατηγορία της Ε.Π.Σ. Μεσσηνίας.
Δαυίδ Μέγας Κομνηνός
Ο Δαυίδ Μέγας Κομνηνός (1408 - 1 Νοεμβρίου 1463) ήταν ο τελευταίος αυτοκράτορας της Τραπεζούντας (Απρίλιος 1460-Αύγουστος 1461). Ήταν ο τρίτος γιος του Αυτοκράτορα Αλέξιου Δ' και της Θεοδώρας Καντακουζηνής. Επίσης θεωρείται άγιος της Ορθόδοξης Εκκλησίας και η μνήμη του τιμάται την 1 Νοεμβρίου.
Μεχμέτ Οζ
Εξωτερικοί σύνδεσμοι
Κατηγορία:Αμερικανοί τηλεπαρουσιαστές Κατηγορία:Αμερικανοί παρουσιαστές Κατηγορία:Αμερικανοί ιατροί Κατηγορία:Τούρκοι Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Απόφοιτοι του Πανεπιστημίου Χάρβαρντ __ΕΥΡΕΤΗΡΙΟ__
Δαυίδ Μέγας Κομνηνός
Διπλωματικές προσεγγίσεις
Το 1460, όταν ανέλαβε την εξουσία, προσέγγισε διάφορους Ευρωπαίους ηγεμόνες (τον βασιλιά της Γαλλίας και τον Δούκα της Βουργουνδίας) και τον πάπα Πίο Β', για την δημιουργία μιας διευρυμένης συμμαχίας κατά της Οθωμανικής Αυτοκρατορίας. Οι επαφές δεν είχαν κανένα ουσιαστικό αποτέλεσμα.
Οθωμανική επέκταση και άλωση
Τελικά όπως αναφέρει μεμβράνινο χειρόγραφο εὐαγγελιστάριο τῆς Μονῆς τῆς Θεοτόκου στή νῆσο Χάλκη (στό σκευοφυλάκειο τοῦ Οἰκουμενικοῦ Πατριαρχείου), «Κατά τήν 26ην τοῦ μηνός Μαρτίου τῆς ΙΑ΄ Ἰνδικτιῶνος τοῦ 1463 ἔτους, ἡμέρα Σαββάτω, πικροτάτη, ὥρα γ΄ ἐκρατήθη ὁ Ἅγιος ἡμῶν Αὐθέντης καί Βασιλεύς Τραπεζοῦντος κύριος Δαβίδ ὁ Μέγας Κομνηνός ἐν Ἀνδριανουπόλει καθειρχθείς σύν ἁλύσεσι ἐν τῷ Πύργῳ ». «Ἐν δέ τῇ πρώτῃ Νοεμβρίου, ἡμέρα Κυριακή καί ὥρα τετάρτη τῆς νυκτός ἐτελειώθη τῷ ξίφει ὁ αὐτός σύν ἅμα τοῖς τρισίν αὐτοῦ υἱοῖς καί τῷ ἀνεψιῷ, τῷ 1463 ἰνδικτιῶνος ΙΒ΄ ἐν Κωνσταντινουπόλει». Ὅταν ὁ Δαβίδ παρουσιάσθηκε στόν Μωάμεθ αὐτός τοῦ πρότεινε ἕνα ἀπό τά δυο, ἤ νά μείνει ζωντανός ἐφόσον ἀπαρνηθεῖ τήν πίστη του ἤ νά θανατωθοῦν αὐτός καί ὅλη ἡ οἰκογένειά του. Ἀπό τήν τρομερή αὐτή πρόταση ὁ Δαβίδ διάλεξε τή δεύτερη λύση λέγοντας μέ παρρησία στόν Μωάμεθ ὅτι : «Κανένα μαρτύριο δέν πρόκειται νά μέ φέρει στό σημεῖο ν’ ἀπαρνηθῶ τήν πίστη τῶν πατέρων μου». Έτσι ο Δαυίδ, οι τρεις υιοί του, άμεσα οι Βασίλειος και Μανουήλ και ενδεχομένως αργότερα ο Γεώργιος μετά του ανιψιού του Δαβίδ Αλεξίου ετελειώθησαν εν Κωνσταντινουπόλει όπου στο ενδιάμεσο είχαν μεταφερθεί, ως ένοχοι συνωμοσίας εναντίον του Σουλτάνου.
Εύμηλος ο Θηβαίος
Ο Εύμηλος ο Θηβαίος ήταν αρχαίος Έλληνας ιατρός που άκμασε περί τον 3ο αιώνα π.Χ.
Λάμπαινα Μεσσηνίας
Ιστορία
Δημιουργήθηκε τον 14° αιώνα μ.Χ. από Αρβανίτες επήλυδες, όπως και τα περισσότερα χωριά της περιοχής. Ως οικιστικό σύνολο εξαπλώνεται δυτικά της 7ης Επαρχιακής Οδού και διαιρείται σε τρεις μικρότερους οικισμούς: Άνω Χωριό, Μεσαία Λάμπαινα και Χάνια.
Πράξη Αντιμετώπισης των Εχθρών της Αμερικής μέσω Κυρώσεων
Ο νόμος Countering America's Adversaries Through Sanctions, συντομευμένος CAATSA, είναι ομοσπονδιακός νόμος των Ηνωμένων Πολιτειών της Αμερικής, ο οποίος αποσκοπεί στην αυστηρότερη επιβολή κυρώσεων εναντίον του Ιράν, της Βόρειας Κορέας και της Ρωσίας, καθώς επίσης και κατά της Γερμανία ς. Ο νόμος ψηφίστηκε στις 2 Αυγούστου 2017 από τον Πρόεδρο Ντόναλντ Τραμπ στις 25 Αυγούστου 2017.
Βόρις Γ΄ της Βουλγαρίας
Ο Μπόρις Γ'  (Борис III, 30 Ιανουαρίου 1894 - 28 Αυγούστου 1943), ήταν ο προτελευταίος Τσάρος (Βασιλιάς) της Βουλγαρίας. Αρχικά  Boris Klemens Robert Maria Pius Ludwig Stanislaus Xaver, γιος του Φερδινάνδου Α΄, ανέβηκε στον θρόνο το 1918, μετά την παραίτηση του πατέρα του, μετά την ήττα του Βασίλειου της Βουλγαρίας κατά τον Α' Παγκόσμιο Πόλεμο. Αυτή ήταν η δεύτερη μεγάλη ήττα της χώρας μέσα σε πέντε χρόνια, μετά τον καταστροφικό Β΄ Βαλκανικό Πόλεμο. Με τη Συνθήκη του Νεϊγύ η χώρα αναγκάστηκε να παραχωρήσει νέα εδάφη και να πληρώσει εξουθενωτικές αποζημιώσεις στους γείτονές της, απειλώντας έτσι την οικονομική και πολιτική της σταθερότητα. Δύο πολιτικές δυνάμεις, η Αγροτική Ένωση και το Κομμουνιστικό Κόμμα, ζητούσαν ανατροπή της μοναρχίας και αλλαγή της κυβέρνησης. Υπό αυτές τις συνθήκες ανέβηκε στον θρόνο ο Βόρις. Διακρίθηκε κατά τη διάρκεια του Β΄ Παγκοσμίου Πολέμου αντιτασσόμενος στον Αδόλφο Χίτλερ, όταν εκείνος του ζητούσε να εκτοπίσει τους Εβραίους της Βουλγαρίας.
Tο Ολοκαύτωμα
Έχοντας επίγνωση της αναξιοπιστίας της Βουλγαρίας για το Εβραϊκό ζήτημα, οι Ναζί υποπτεύονταν περισσότερο την αθόρυβη δραστηριότητα βοήθειας των Εβραίων της Ευρώπης ενός παλιού φίλου του Βασιλιά Βόρις, του Ιεράρχη Άντζελο Ρονκάλλι (μέλλοντα Πάπα Ιωάννη ΚΓ΄), Παπικού Νούντσιου στην Κωνσταντινούπολη. Αναφερόμενος στις ανθρωπιστικές προσπάθειες του Ρονκάλλι, ο γραμματέας του στη Βενετία και το Βατικανό, ο Ιεράρχη Λόρις Καποβίλλα γράφει: «Με την παρέμβασή του και με τη βοήθεια του Βασιλιά Βόρις Γ΄ της Βουλγαρίας χιλιάδες Εβραίοι από τη Σλοβακία, που είχαν αρχικά σταλεί στην Ουγγαρία και στη συνέχεια στη Βουλγαρία και που κινδύνευαν να σταλούν σε ναζιστικά στρατόπεδα συγκέντρωσης, εφοδιάστηκαν με υπογεγραμμένα από τον ίδιο διαβατήρια για την Παλαιστίνη.
Ανατολικό Θεσσαλονίκης
Η Βαλμάδα στον Β΄ Παγκόσμιο Πόλεμο
Οι Βαλμαδιώτες συμμετείχαν ενεργά στην Εθνική Αντίσταση. Με πολλά τεχνάσματα κατάφερναν να τροφοδοτούν τους οργανωμένους αντιστασιακούς αλλά και να τους κρύβουν στα σπίτια τους.
Γιώργος Δεσπίνης
Σταδιοδρομία
Τάφηκε στο Α´ κοιμητήριο Αθηνών τον Σεπτέμβριο του 2014.
Ασβεστοχώρι
Σημειώσεις
<references responsive="0" group="Σημ." />
Θέρμανση με ακτινοβολία
Η θέρμανση με ακτινοβολία είναι ένα είδος τεχνολογίας για τη θέρμανση εσωτερικών και εξωτερικών χώρων. Η πιο προσιτή περίπτωση θέρμανσης με την ακτινοβολούμενη ενέργεια είναι η ζεστασιά από τον ήλιο. Ως μέθοδος, η θέρμανση με ακτινοβολία χρησιμοποιεί τις αρχές της ακτινοβολούμενης θερμότητας για να μεταφέρει ενέργεια ακτινοβολίας από μια πηγή θερμότητας σε ένα αντικείμενο. Η θέρμανση με ακτινοβολία χρησιμοποιείται σε εσωτερικούς και εξωτερικούς χώρους, ως καλύτερος τρόπος θέρμανσης σε σχέση με τον συμβατικό τρόπο θέρμανσης με μεταφορά.
Αύγουστος της Σαξονίας-Κόμπουργκ & Γκότα
Η ζωή του
Ο μεγαλύτερος αδελφός του Φερδινάνδος είχε νυμφευτεί τη Μαρία Β΄ της Πορτογαλίας. Ο εξάδελφός του Αλβέρτος είχε νυμφευτεί την εξαδέλφη τους Βικτωρία του Ηνωμένου Βασιλείου, ενώ ο άλλος εξάδελφός του Λεοπόλδος ήταν βασιλιάς του Βελγίου.
Τεχνικό Σώμα (Ελλάδα)
Έμβλημα
Το έμβλημα του Τεχνικού Σώματος αποτελείται από ένα κατσαβίδι, ένα κλειδί και μία λυχνία. Στην κορυφή του θυρεού υπάρχει το ρητό ΘΕΛΕΙΝ ΕΣΤΙ ΔΥΝΑΣΘΑΙ (εάν θέλεις, μπορείς, η θέληση είναι δύναμη).
Δημήτρης Ωρολογάς
Σε συλλογικό επίπεδο
Στην τελευταία χρονιά της αρχικής θητείας του Ωρολογά με τον Άρη, οι "κίτρινοι" υποβιβάστηκαν για πρώτη φορά στην ιστορία τους στην Α2 εθνική κατηγορία, αντιμετωπίζοντας σοβαρά οικονομικά προβλήματα. Ο διεθνής βολεϊμπολίστας υπέγραψε στην ομάδα του ΠΑΟΚ, όπου συνάντησε και τους πρώην συμπαίκτες του στον Άρη, Βασίλη Μητρούδη και Κώστα Γκιρτζίκη. Με τον "δικέφαλο του Βορρά" κατέλαβε την τέταρτη θέση του ελληνικού πρωταθλήματος, κερδίζοντας τη συμμετοχή της ομάδας στο CEV Cup της επόμενης σεζόν.
Τη σεζόν 2005-06, επέστρεψε στην ομάδα του Άρη, ο οποίος αγωνιζόταν για δεύτερη χρονιά στο πρωτάθλημα της Α2 κατηγορίας. Η ομάδα της Θεσσαλονίκης κατέλαβε τη δεύτερη θέση στην τελική κατάταξη και επέστρεψε στην ανώτερη εθνική κατηγορία.
Την επόμενη σεζόν, επέστρεψε στην Α1 εθνική κατηγορία, φορώντας τη φανέλα της ΑΕΚ. Η "Ένωση" δεν κατάφερε να κερδίσει την παραμονή της στην ανώτερη κατηγορία, μετά την ήττα από τη ΜΕΝΤ στα πλέι-άουτ.
Όμπλαστ Τράβνικ
Το 1929 καταργήθηκαν οι περιφέρειες και η περιοχή διαιρέθηκε μεταξύ των Μπανόβινα Λίτοραλ, Μπανόβινα Ντράβα και Μπανόβινα Ζέτα.
Άννα Μελά - Παπαδοπούλου
Η Άννα Μελά Παπαδοπούλου (Μασσαλία, 3 Σεπτεμβρίου 1871 - Αθήνα, 12 Φεβρουαρίου 1938), ήταν Ελληνίδα προσωπικότητα των Βαλκανικών Πολέμων, του Μεγάλου Πολέμου και της Μικρασιατικής Εκστρατείας, που υπηρέτησε ως εθελόντρια νοσοκόμα στα πολεμικά μέτωπα και έμεινε γνωστή ως Μάννα του Στρατιώτου. Στη μνήμη της, ο τίτλος αυτός αποδόθηκε και σε άλλες εξέχουσες νοσοκόμες του Ελληνικού Ερυθρού Σταυρού.
Προτεινόμενη βιβλιογραφία
Κατηγορία:Έλληνες νοσηλευτές Αννα Παπαδοπουλου Κατηγορία:Αργυρός σταυρός του Τάγματος του Σωτήρος
Λάουρα Μαρτινότσι
Η Λάουρα Μαρτινότσι (Laura Martinozzi, 27 Μαΐου 1639 - 19 Ιουλίου 1687) ήταν η σύζυγος του Αλφόνσο Δ΄ των Έστε, Δούκα της Μόντενα.
Τσερκέζκιοϊ
Κατηγορία:Ευρωπαϊκές πόλεις της Τουρκίας
Μαλαισία
Β' Παγκόσμιος Πόλεμος και μεταπολεμικές εξελίξεις
Κατά τον Β΄ Παγκόσμιο Πόλεμο, η Βρετανική Μαλάγια (συμπεριλαμβανομένου του Βόρνεου) καταλήφθηκε από τον Ιαπωνικό Στρατό, λόγω των ελκυστικών αποθεμάτων της σε καουτσούκ και άλλες σημαντικές πρώτες ύλες. Η Ιαπωνική επίθεση ξεκίνησε τον Δεκέμβριο του 1941 και ολοκληρώθηκε στις 15 Φεβρουαρίου του 1942, όταν έπεσε η Σιγκαπούρη, στην οποία είχαν υποχωρήσει οι Βρετανοί. Κατά τη διάρκεια της Ιαπωνικής κατοχής, αυξήθηκαν οι διεθνικές συγκρούσεις, καθώς οι Ιάπωνες άρχισαν να στοχοποιούν ιδιαίτερα τους Κινέζους της Μαλαισίας. Πολλές φορές ο Ιαπωνικός στρατός κατέληξε σε ακρότητες, διοργανώνοντας εκτελέσεις χιλιάδων Κινέζων. Την πιο ενεργή αντιστασιακή δράση ανέλαβε το Κομμουνσιστικό Κόμμα της Μαλάγιας (ΚΚΜ), που οργάνωσε τον Μαλαϊκό Λαϊκό Αντι-Ιαπωνικό Στρατό (Malayan Peoples' Anti-Japanese Army). Αυτός έκανε ανταρτοπόλεμο μέσα από τις ζούγκλες της Μαλαισίας. Οι Βρετανοί υποστήριξαν τους κομμουνιστές αντάρτες, προσφέροντάς τους εκπαίδευση και όπλα. Παρόλα αυτά, η Μαλάγια απελευθερώθηκε τον Σεπτέμβριο του 1945, μόνο έπειτα από την άνευ όρων συνθηκολόγηση της Ιαπωνίας. μικρογραφία|Βρετανικό μαχητικό αεροπλάνο βομβαρδίζει τις ζούγκλες της Μαλαισίας, κατά τη διάρκεια της Malayan Emergency. Μετά τον πόλεμο, η Βρετανική αποικιοκρατία επανήλθε στην περιοχή. Σε αντίθεση όμως με άλλες αποικίες της (πχ Ινδία), η Βρετανική κυβέρνηση δεν σχεδίαζε την ανεξαρτητοποίηση της Μαλαισίας και ήλπιζε στη διατήρηση της κυριαρχίας της. Το 1946, η Βρετανία παρουσίασε το σχέδιό της για τη δημιουργία της Μαλαϊκής Ένωσης, την ενοποίηση δηλαδή όλης της Βρετανικής Μαλάγιας, του Σαμπάχ και του Σαράουακ υπό μία κεντρική αποικιακή κυβέρνηση. Κατά συνέπεια θα καταργούνταν τα μαλαϊκά κρατίδια, ενώ όλοι οι κάτοικοι, ανεξαρτήτως εθνικότητας θα γινόντουσαν ίσοι πολίτες. Το σχέδιο αυτό δυσανασχέτησε ιδιαίτερα τους Μαλαισιανούς, οδηγώντας σε μεγάλες διαδηλώσεις, απεργίες και ταραχές. Λόγω της αντίδρασης αυτής, η Μαλαϊκή Ένωση δεν εφαρμόστηκε ποτέ. Αντίθετα, οι Βρετανοί, έπειτα από διαπραγματεύσεις με τοπικούς αντιπροσώπους, δημιούργησαν την Ομοσπονδία της Μαλάγιας, που ενοποιούσε ξανά τη Βρετανική Μαλάγια, αλλά διατηρούσε ειδικά προνόμια στους Μαλαισιανούς πολίτες και τον θεσμό των κρατιδίων και των σουλτάνων.
Το ΚΚΜ, που στηριζόταν κυρίως στην Κινεζική κοινότητα, διαφωνούσε με τα σχέδια της Βρετανίας και ζητούσε άμεση απόκτηση ανεξαρτησίας και ίσα δικαιώματα για όλους τους πολίτες. Το 1948, το ΚΚΜ και οι Άγγλοι αποικιοκράτες οδηγήθηκαν σε στρατιωτική σύγκρουση. Ο ανταρτοπόλεμος μεταξύ των δύο μερών συνεχίστηκε έντονα για τα υπόλοιπα 12 χρόνια, σε μία περίοδο που έμεινε γνωστή ως Μαλαισιανή Επείγουσα Κατάσταση (Malayan Emergency [en]).
Εκλογές
Εκλογές στη Μαλαισία γίνονται τόσο σε κρατιδιακό επίπεδο, για την ανάδειξη των τοπικών κοινοβουλίων, όσο και σε ομοσπονδιακό (πανεθνικό) επίπεδο, για να εκλεγούν οι βουλευτές του Ντεβάν Ρακιάτ. Οι πιο πρόσφατες εκλογές διεξήχθησαν τον Νοέμβριο του 2022. Δικαίωμα ψήφου έχουν όσες και όσοι είναι ηλικίας 21 ετών και άνω.
Δημογραφία
Το μεγαλύτερο κομμάτι του πληθυσμού τείνει να συγκεντρώνεται στη Χερσόνησο, όπου κατοικούν 20 από τα συνολικά 28 εκατομμύρια. Η αστικοποίηση είναι πολύ διαδεδομένη, με το 70% του πληθυσμού να ζει σε πόλεις. Λόγω της ανάπτυξης βιομηχανιών που απαιτούν μεγάλο εργατικό δυναμικό, η χώρα εκτιμάται ότι φιλοξενεί πάνω από 3 εκατομμύρια εργάτες-μετανάστες, περίπου το 10% των συνολικών κατοίκων. Διάφορες ΜΚΟ από το Σαμπάχ, εκτιμούν ότι από τα 3 εκατομμύρια που ζουν στο κρατίδιο, τα 2 εκατομμύρια αποτελούν παράτυπους μετανάστες. Ακόμα, η Μαλαισία φιλοξενεί έναν πληθυσμό προσφύγων και αιτούντων άσυλο που ξεπερνά τις 171 χιλιάδες. Από αυτούς, οι 79.000 είναι από τη Μιανμάρ, οι 72.400 από τις Φιλιππίνες και οι 17.700 από την Ινδονησία.
Γλώσσες
Παρόλα αυτά, ομιλούνται πολλές άλλες γλώσσες. Συνολικά στη Μαλαισία, κατοικούν ομιλητές 137 διαφορετικών γλωσσών. Στη Μαλαϊκή Χερσόνησο εντοπίζονται 41 από αυτές τις γλώσσες. Οι ιθαγενείς φυλές της Ανατολικής Μαλαισίας έχουν τις δικές τους γλώσσες που σχετίζονται, αλλά εύκολα διακρίνονται από τη Μαλαισία. Οι Κινέζοι Μαλαισιανοί μιλούν κυρίως κινεζικές διαλέκτους από τη Νότια Κίνα. Οι πιο κοινές κινεζικές διάλεκτοι στη χώρα είναι τα Μανδαρινικά, τα Καντονέζικα, τα Hokkien και ούτω καθεξής. Η Ταμιλική γλώσσα χρησιμοποιείται κυρίως από την πλειοψηφία των Ινδών της Μαλαισίας. Ένας μικρός αριθμός Μαλαισιανών πολιτών που έχουν ευρωπαϊκές καταβολές μιλούν κρεολικές γλώσσες.
Δήμος Ορεστιάδας
Δημοτική Ενότητα Ορεστιάδας
Η δημοτική ενότητα από την οποία αποτελούνταν ο δήμος πριν την συνένωση έχει (πραγματικό) πληθυσμό 21.730 κατοίκους και καταλαμβάνει έκταση 245.237 στρεμμάτων. Έδρα του είναι η Ορεστιάδα, από την οποία πήρε και την ονομασία του.
Περιλαμβάνονται οι παρακάτω κοινότητες και οικισμοί:
Δημοτική Ενότητα Τριγώνου
Η δημοτική ενότητα (και πρώην δήμος) Τριγώνου βρίσκεται στο βορειότερο σημείο της Ελλάδας, καθώς βρίσκεται πάνω από τον ποταμό Άρδα, στο τριεθνές σημείο μεταξύ Ελλάδας, Βουλγαρίας και Τουρκίας. Καταλαμβάνει έκταση 372.256 στρεμμάτων και έχει (πραγματικό) πληθυσμό 6.656 κατοίκους. Έδρα του πρώην δήμου ήταν τα Δίκαια.
Δημοτική Ενότητα Κυπρίνου
Η δημοτική ενότητα (και πρώην δήμος) Κυπρίνου έχει (πραγματικό) πληθυσμό 2.915 κατοίκους και καταλαμβάνει έκταση 97.194 στρεμμάτων. Έδρα του πρώην δήμου ήταν ο Κυπρίνος.
Διοξείδιο του άνθρακα
Ιστορικά στοιχεία
Το διοξείδιο του άνθρακα ήταν ένα από τα πρώτα αέρια που μελετήθηκε ως συστατικό του αέρα. Τον 17ο αιώνα ο Φλαμανδός χημικός Γιάν Μπατίστ φαν Χέλμοντ (Jan Baptist van Helmont) παρατήρησε ότι όταν καίγεται ο άνθρακας σε κλειστό δοχείο, η μάζα της στάχτης που προκύπτει ήταν πολύ μικρότερη από εκείνη του αρχικού άνθρακα. Η ερμηνεία που έδωσε ήταν ότι ο άνθρακας που έλειπε είχε μεταλλαχθεί σε μια αόρατη ουσία, που την ονόμασε «αέριο» ή «άγριο πνεύμα».
Μοριακή δομή
right|thumb|200px| Οι διπλοί δεσμοί C=Ο στο μόριο του CO2 είναι διάχυτοι Το μόριο του διοξειδίου του άνθρακα (O=C=O) περιέχει δύο διπλούς δεσμούς, και έχει γραμμική μορφή. Η ενέργεια κάθε δεσμού C=Ο είναι 799 KJ/mol.
Ο ρόλος του CO2 στη φωτοσύνθεση και στις φυτικές λειτουργίες
Έχει αποδειχθεί ότι τα φυτά μπορούν να αναπτυχθούν μέχρι και 50% ταχύτερα σε συγκεντρώσεις 1000 ppm CO2. Ορισμένοι επιστήμονες πιστεύουν ότι αν αυξηθεί η συγκέντρωση CO2 στην ατμόσφαιρα, αυτό θα οδηγήσει σε ταχύτερη ανάπτυξη των φυτών και, επομένως, σε αύξηση της παραγωγής τροφίμων. Μελέτες όμως έχουν δείξει ότι η αύξηση των εκπομπών CO2 οδηγεί σε μείωση της χρήσης του νερού από τα φυτά και σε ελάττωση της συγκέντρωσης των ιχνοστοιχείων σ' αυτά. Αυτό μπορεί να έχει αλυσιδωτές συνέπειες σε άλλους οργανισμούς των οικοσυστημάτων, όπως τα φυτοφάγα ζώα τα οποία θα πρέπει να τρώνε περισσότερο για να αποκτήσουν την ίδια ποσότητα πρωτεϊνών.
To CO2 στην ανθρώπινη φυσιολογία
Στους πνεύμονες η αντίδραση γίνεται αντίστροφα. Το H2CO3 διαχέεται στις κυψελίδες και διασπάται σε νερό και CO2, το οποίο εμπνέεται. Η απομάκρυνση όμως μιας ποσότητας H2CO3, μετατοπίζει την ισορροπία (Ι) προς τα αριστερά με συνέπεια να διασπάται νέα ποσότητα NaHCO3 προς Na2CO3 και H2CO3 και η διαδικασία συνεχίζεται. Συνήθως ο αέρας της εκπνοής περιέχει 4 % έως 5 % περισσότερο CO2 και 4 % έως 5 % λιγότερο Ο2 από τον αέρα της εισπνοής. Η αναπνοή ενός ανθρώπου παράγει περίπου 1 Kg CO2 κάθε μέρα.
Μισέλ Ουελμπέκ
right|thumb|Ο Ουελμπέκ στη [[Βαρσοβία, 9 Ιουνίου 2008]]
Βιογραφικά στοιχεία
Γεννήθηκε στην υπερπόντιο Γαλλία, και συγκεκριμένα στο νησί Ρεϊνιόν του Ινδικού Ωκεανού, στις 26 Φεβρουαρίου 1956. Γονείς του ήταν η Λυσί Σεκαλντί (Lucie Ceccaldi), Γαλλίδα γιατρός κορσικανικής καταγωγής γεννημένη στην Αλγερία, και ο Ρενέ Τομά (René Thomas), δάσκαλος του σκι και οδηγός ορειβασίας. Ο Ουελμπέκ ακολούθησε θετικές σπουδές και εργάστηκε στο Παρίσι στον τομέα της πληροφορικής. Το 1994 δημοσιεύτηκε το πρώτο του μυθιστόρημα, το Extension du domaine de la lutte (μεταφράστηκε στα ελληνικά από τον Αλέξη Εμμανουήλ υπό τον τίτλο Η επέκταση του πεδίου της πάλης). Το βιβλίο, που δεν είχαν δεχθεί να εκδώσουν μεγάλοι εκδοτικοί οίκοι, διαδόθηκε από στόμα σε στόμα και ο συγγραφέας του έγινε γνωστός.
Γουόν Βόρειας Κορέας
Αναπροσαρμογή αξίας 2009
Τα παλαιά χαρτονομίσματα σταμάτησαν να είναι νόμιμα για τις συναλλαγές στις 30 Νοεμβρίου 2009 και αντικαταστάθηκαν από χαρτονομίσματα του νέου γουόν που δεν κυκλοφόρησε πριν τις 7 Δεκεμβρίου 2009. Η καθυστέρηση αυτή σήμαινε ότι τα καταστήματα έκλεισαν μέχρι να προμηθευτεί ο κόσμος τα νέα χαρτονομίσματα, με κίνδυνο αναταραχών. Ανεπιβεβαίωτες πληροφορίες έκαναν λόγο για μικροταραχές μεταξύ πολιτών σε ορισμένα σημεία της χώρας. Οι αρχές απείλησαν με "τιμωρία χωρίς οίκτο" όσους ή όσες παραβίαζαν τη νέα νομοθεσία για το νόμισμα.
Τρίτο γουόν
Κυκλοφόρησαν κέρματα σε αξίες των 1, 5, 10 και των 50 τσον, καθώς επίσης και του 1 γουόν. Στα κέρματα αυτά είναι χαραγμένο το εθνικό έμβλημα της χώρας και λουλούδια. Τα κέρματα του 1 και των 5 γουόν κυκλοφόρησαν το 2008 και τα υπόλοιπα το 2002.
Η πρώτη σειρά τραπεζογραμματίων του τρίτου γουόν ήταν σε αξίες των 5, 10, 50, 100, 200, 500, 1.000, 2.000 και των 5.000 γουόν. Ο Κιμ Ιλ Σουνγκ εικονίζεται μόνο στην εμπρόσθια όψη του χαρτονομίσματος με την μεγαλύτερη ονομαστική αξία, ενώ το χαρτονόμισμα των 100 γουόν εικονίζει ένα λουλούδι (παιωνία).
Ζωρζ Λεμαίτρ
Η ζωή και οι θεωρίες του
Μετά τον πόλεμο άρχισε σπουδές στη Φυσική και τα Μαθηματικά, ενώ ταυτόχρονα άρχισε να ετοιμάζεται για τη χειροτονία του. Πήρε το διδακτορικό του το 1920, με τη διατριβή L' approximation des fonctions de plusieurs variables réelles («Προσέγγιση των συναρτήσεων πολλών πραγματικών μεταβλητών»), γραμμένη υπό την επίβλεψη του Σαρλ-Ζαν ντε λα Βαλέ-Πουσέν.
Το 1936 ο αββάς Λεμαίτρ εκλέχθηκε μέλος της Ποντιφικαλείου (Pontifical) Ακαδημίας Επιστημών. Εκεί ανέλαβε δραστήριο ρόλο και έγινε πρόεδρός της τον Μάρτιο 1960, παραμένοντας στο αξίωμα αυτό μέχρι τον θάνατό του. Επίσης, ο Πάπας Ιωάννης ΚΓ΄ του απένειμε τον τίτλο του Monsignor το ίδιο έτος.
Οδοιπορικό του Μπορντό
Το 333 ανώνυμος προσκυνητής από το Μπορντώ της Γαλλίας επισκεπτόμενος τους Αγίους Τόπους, κατέγραψε με κάθε λεπτομέρεια το ταξίδι που πραγματοποίησε. Στα τέλη Μαΐου του έτους εκείνου βρισκόταν στην Κωνσταντινούπολη και μετά, μέχρι τον Δεκέμβριο της ίδιας χρονιάς, στα Ιεροσόλυμα. Είναι γραμμένο στα λατινικά. Πρόσφατη απόπειρα προσδιορισμού του φύλου του συντάκτη και προσκυνητή, με βάση την επίσκεψη εκ μέρους του τοποθεσιών οι οποίες σχετίζονταν με γυναικεία πρόσωπα ειδικά, της Αγίας Γραφής, και επομένως πως είναι γυναίκα ο συντάκτης του οδοιπορικού, υπήρξε ανεπιτυχής.
Θεωρείται ως τo αρχαιότερο οδοιπορικό. Ένα μεγάλο μέρος του κειμένου αποτελείται από έναν κατάλογο σταθμών αλλαγής αλόγων και τόπων διανυκτέρευσης όπου αναφέρονται οι μεταξύ τους αποστάσεις, πράγμα που είναι πιο πολύ ενδιαφέρον για όσους μελετούν τα τοπωνύμια και το οδικό δίκτυο της Ρωμαϊκής Αυτοκρατορίας. Είναι πιθανόν να στηρίχθηκε σε παλιότερο γεωγραφικό υλικό που είχε χρησιμοποιηθεί από τις Ρωμαϊκές λεγεώνες. Η ενασχόλησή του με τις αποστάσεις που δίνονται σε ρωμαϊκά μίλια μπορεί να σημαίνει ότι ο συγγραφέας αποσκοπούσε σε κάποιον πρακτικό σκοπό: να δώσει χρήσιμες πληροφορίες σε μελλοντικούς οδοιπόρους θρησκευτικούς προσκυνητές. Όταν φτάνει στην Παλαιστίνη δίνει πιο πλούσιες πληροφορίες. Οι τοποθεσίες που αναφέρονται στην Παλαιά Διαθήκη πλεονάζουν σε σχέση με εκείνες της Καινής Διαθήκης κι ίσως είναι ένδειξη πως το χριστιανικό προσκυνηματικό ρεύμα ακολούθησε αντίστοιχο εβραϊκό.
Χάνταμαρ
right|thumb|250px|Το κάστρο του Χάνταμαρ Χάνταμαρ (γερμ. NS-Tötungsanstalt Hadamar) ονομάστηκε το Ίδρυμα, το οποίο, κατά την περίοδο 1941-1945, ήταν ένα από τα κέντρα στα οποία υλοποιήθηκε το Πρόγραμμα Ευθανασίας T-4. Έλαβε το όνομά του από την παρακείμενη πόλη Χάνταμαρ στο ομόσπονδο (σήμερα) κρατίδιο της Έσσης (Hessen).
Κέντρο Ευθανασίας
Στο μεταξύ και λόγω των γραφειοκρατικών προβλημάτων που προέκυπταν, στις 15 Απριλίου 1943 άρχισαν να καταφθάνουν ομάδες παιδιών που προέρχονταν από μικτούς γάμους (Εβραίων με Γερμανίδες και αντίστροφα). Η επίσημη κάλυψη ήταν πως εκεί ήταν, για τα παιδιά αυτά, μια "στέγη επιμόρφωσης". Ο αριθμός των παιδιών που μεταφέρθηκαν εκεί και εξοντώθηκαν με δηλητηριώδεις ενέσεις είναι άγνωστος. Τα παιδιά αυτά ήταν υγιή και ο νόμος δεν επέτρεπε την μεταγωγή τους σε στρατόπεδα εξόντωσης. Το Υπουργείο Εσωτερικών (και όχι η Γκεστάπο ήταν αυτό που είχε επινοήσει την μέθοδο για την - μερική έστω - εξόντωσή τους. Το 1944 ο αριθμός των "ασθενών" στο Ίδρυμα ανερχόταν σε 700.
Πρώτη δίκη
Το Ανώτατο Συμμαχικό Συμβούλιο συγκρότησε ειδικό Δικαστήριο, το οποίο και συνεδρίασε στο Βίσμπάντεν. Πρόεδρος ορίστηκε ο Συνταγματάρχης Έντουαρντ Ρόμπερτς (Edward R. Roberts) και Δημόσιος Κατήγορος ο Συνταγματάρχης Λέον Γιαβόρσκι (Leon Jaworski) (το όνομα του οποίου ακούστηκε ξανά πολύ αργότερα, στην Υπόθεση Γουότεργκέιτ). Η κατηγορία ήταν η Παραβίαση της Διεθνούς Νομοθεσίας και κατηγορούμενοι οι Άλφονς Κλάιν, Άντολφ Βάλμαν, Χάινριχ Ρουόφ, Καρλ Βίλλιγκ, Άντολφ Μέρκλε, Ίρμγκαρντ Χούμπερ και Φίλιπ Μπλουμ (Alfons Klein, Adolf Wahlmann, Heinrich Ruoff, Karl Willig, Adolf Merkle, Irmgard Huber και Philipp Blum). Στη δίκη αυτή η Χούμπερ (Προϊσταμένη Νοσοκόμος στο Ίδρυμα) παραδέχθηκε πως ό,τι συνέβη στο Ίδρυμα μόνον ως μαζική δολοφονία μπορεί να περιγραφεί. Όλοι οι κρατούμενοι καταδικάσθηκαν, οι Ρουόφ, Βίλιγκ και Κλάιν σε θάνατο με απαγχονισμό και εκτελέσθηκαν, ο Βάλμαν σε ισόβια και οι Μέρκλε, Μπλουμ και Χούμπερ σε φυλάκιση 35, 30 και 25 ετών αντίστοιχα.
Chevrolet Corvette C4
ZR-1
right|thumb|Chevrolet Corvette C4 ZR-1 της σεζόν του 1990.
Κινητήρες
Από την άλλη πάντως, όσα αντίτυπα κατασκευάστηκαν στη δεκαετία του 1980 με σκοπό την εξαγωγή στην Ευρώπη και γενικότερα σε άλλες ηπείρους, είχαν λίγο υψηλότερη ισχύ από όσα κυκλοφόρησαν στη Βόρεια Αμερική. Αυτό οφειλόταν στις λιγότερο αυστηρές προδιαγραφές εκπομπών καυσαερίων εκτός ΗΠΑ την τότε εποχή, όπως και στο ότι τα εξαγωγικά μοντέλα των πρώτων ετών είχαν ρυθμιστεί για βενζίνη με μόλυβδο και, κατά συνέπεια, δεν έφεραν καταλύτη, καθώς στη δεκαετία του 1980 η αμόλυβδη βενζίνη δεν ήταν ακόμα ευρέως διαθέσιμη στα κράτη εκτός Βόρειας Αμερικής.
Φρανς Γκαλ
Καριέρα στα γερμανικά
Παρόλο που αγωνίζονταν να πετύχει στην πατρίδα της, η Γκαλ συχνά ηχογραφούσε τραγούδια στη Γερμανία από το 1966 μέχρι το 1972, μαζί με τον συνθέτη και διευθυντή ορχήστρας Werner Müller. Είχε μια πετυχημένη καριέρα στη Γερμανία με τραγούδια των Horst Buchholz και Giorgio Moroder: Love, l'amour und Liebe (1967), Hippie, hippie (1968), Ich liebe dich, so wie du bist (I love you the way you are) (1969) και Mein Herz kann man nicht kaufen (My heart is not for sale) (1970).
Μουσείο Βυζαντινού Πολιτισμού Θεσσαλονίκης
Μόνιμη έκθεση
αριστερά|μικρογραφία|Εσωτερική αίθουσα του Μουσείου
Εύοσμος
Νέα Πολιτεία
Η Νέα Πολιτεία είναι περιοχή βόρεια του κέντρου του Ευόσμου, που οριοθετείται κάτω από την Περιφερειακή αφενός και την παράλληλη οδό 25ης Μαρτίου αφετέρου. Η περιοχή γνώρισε στη δεκαετία του 2000 μεγάλη ανοικοδόμηση και πληθυσμιακή αύξηση. Σήμερα οι κάτοικοι ανέρχονται σε 8-12 χιλιάδες ενώ πάνω από την περιφερειακή οδό έχει αρχίσει η ανοικοδόμηση της Άνω Νέας Πολιτείας.
Σιδηρίτης
Είναι ορυκτό συχνά απαντώμενο σε ιζηματογενείς σιδηρούχες αποθέσεις και μεταμορφωσιγενείς σχηματισμούς. Εμφανίζεται επίσης σε υδροθερμικές φλέβες, ενώ είναι σπανιότερος σε γρανιτικούς και νεφελινικούς πηγματίτες. Ανευρίσκεται επίσης σε καρμπονατίτες, ενώ μια παραλλαγή του, η σιδηρομιγής άργιλος, εμφανίζεται συχνά στα όρια των φλεβών γαιάνθρακα στα ανθρακωρυχεία. Αυτή η εμφάνιση συντείνει στην εκδοχή ότι έχει και βιογενετική προέλευση, σε συνθήκες έλλειψης οξυγόνου και χαμηλού pΗ.
Σημειώσεις
Σιδηρίτης Κατηγορία:Ανθρακικά ορυκτά
Εύοσμος
Αθλητικές ομάδες
Στο μπάσκετ και στο βόλεϋ δραστηριοποιείται ο Α.Σ. Πρωτέας. Ακόμη στο μπάσκετ υπάρχουν οι ομάδες Αίας Ευόσμου (Β΄ Εθνικη κατηγορία), Δόξα Ελπίδος Ευόσμου κ.ά.
Αθλητικές εγκαταστάσεις
thumb|Έμβλημα πρώην αυτόνομου δήμου Ευόσμου
Γκάο Σιντζιάν
Ο Γκάο Σιντζιάν (高行健, Gāo Xíngjiàn, γενν. 4 Ιανουαρίου 1940) είναι Κινέζος θεατρικός συγγραφέας, μυθιστοριογράφος κα κριτικός της λογοτεχνίας που ζει στη Γαλλία και τιμήθηκε το έτος 2000 με το Βραβείο Νόμπελ Λογοτεχνίας «για ένα συνολικό έργο παγκόσμιας αξίας, τις πικρές του διεισδυτικές ματιές και τη γλωσσική εφευρετικότητά του». Επιπλέον, είναι και αξιόλογος μεταφραστής (ιδίως του Μπέκετ και του Ιονέσκο), σεναριογράφος, θεατρικός σκηνοθέτης και γνωστός ζωγράφος. Το 1998 του δόθηκε η γαλλική υπηκοότητα.
Στο Πεκίνο και στο Ανούι
Το 1962 ο Γκάο απεφοίτησε από το Τμήμα Γαλλικής Φιλολογίας του BFSU και στη συνέχεια εργάσθηκε για λογαριασμό του Κινεζικού Διεθνού Βιβλιοπωλείου (中國國際書店). Κατά τη δεκαετία του 1970, εξαιτίας του «Κινήματος επιστροφής στην ύπαιθρο» στα πλαίσια της Πολιτιστικής Επανάστασης, πήγε και έμεινε στην επαρχία, ασχολούμενος με αγροτικές εργασίες στην επαρχία Ανχουέι. Δίδαξε επίσης για λίγο ως δάσκαλος της κινεζικής σε γυμνάσιο του Γκανκού, στην ίδια επαρχία. Το 1975 του επιτράπηκε να επιστρέψει στο Πεκίνο, όπου διορίσθηκε επικεφαλής της ομάδας γαλλικών μεταφράσεων για το περιοδικό 中國建設 (Η Κίνα αναδομείται).
Βαθύλακκος Θεσσαλονίκης
Σήμερα
Στο χωριό έχει την έδρα του ο Σμυρναϊκός Βαθυλάκκου. Τέλος, λειτουργεί πολιτιστικός σύλλογος με χορευτική ομάδα παραδοσιακών χορών.
Πεψίνη
Κατηγορία:Ένζυμα Κατηγορία:Βιοχημεία Κατηγορία:Στόμαχος
Παγκόσμιο πρωτάθλημα Φόρμουλα 1 (2020)
Το Παγκόσμιο πρωτάθλημα Φόρμουλα 1 για το 2020 είναι το 71ο το οποίο διοργανώνει η FIA.
Συνθήκες του Λοκάρνο
Συνέπειες
Αντίθετα, στην Πολωνία οι συνθήκες του Λοκάρνο είχαν ως συνέπεια την πτώση της κυβέρνησης Γκράμπσκι και την επιδείνωση των σχέσεων της χώρας με τη Γαλλία, παρά το σύμφωνο συμμαχίας που είχαν συνυπογράψει οι δύο χώρες και επέφεραν κλίμα δυσπιστίας στην Πολωνία απέναντι στις δυτικές δυνάμεις. Η διάκριση των γερμανικών συνόρων σε «δυτικά» (που είχαν διασφαλιστεί από τις συνθήκες) και «ανατολικά» (που παρέμεναν ανοικτά προς διαπραγμάτευση), προκάλεσαν τη δήλωση του Γιόζεφ Μπεκ «Από τη Γερμανία ζητήθηκε επισήμως να επιτεθεί προς ανατολάς, με αντάλλαγμα την ειρήνη προς δυσμάς». Για την Πολωνία οι συνθήκες του Λοκάρνο αποτελούσαν διπλωματική ήττα πρώτου μεγέθους και θεωρούνται ένας από τους αποφασιστικούς παράγοντες που οδήγησαν τον Γιούζεφ Πιουσούτσκι στην κατάλυση του κοινοβουλευτισμού στη χώρα. Ο ίδιος είχε δηλώσει: «Κάθε έντιμος Πολωνός φτύνει όταν ακούει τη λέξη Λοκάρνο». Λίγο καιρό αργότερα, όταν ο Γάλλος πρέσβης του είπε ότι η Γαλλία θα βρίσκεται στο πλευρό της Πολωνίας και θα σταθεί εμπόδιο στις γερμανικές βλέψεις, ο Πιουσούτσκι απάντησε: «Όχι, πιστέψτε με, αν έρθει αυτή η στιγμή θα κάνετε πίσω, είμαι βέβαιος». Ο Πολωνός ηγέτης επρόκειτο να δικαιωθεί μερικά χρόνια αργότερα: Όταν η Ναζιστική Γερμανία και η Σοβιετική Ένωση εισέβαλαν στην Πολωνία τον Σεπτέμβριο του 1939, «η Γαλλία και η Βρετανία δεν το κουνούν από τη θέση τους». Παρ' ότι η εισβολή στην Πολωνία οδήγησε τη Γαλλία και τη Βρετανία να κηρύξουν πόλεμο στη Ναζιστική Γερμανία, έκαναν ελάχιστα για να βοηθήσουν την Πολωνία. Οι συνθήκες του Λοκάρνο είχαν αποδειχθεί «κενό γράμμα».
Μέριλυν Μάνσον
Ο Manson έκανε το κινηματογραφικό του ντεμπούτο το 1997 ως ηθοποιός στο Lost Highway του David Lynch.
Βιογραφία
Η μητέρα του είναι η Barbara Jo (Wyer) και ο πατέρας του Hugh Angus Warner. Ο πατέρας του ήταν Ρωμαιοκαθολικός ενώ η μητέρα του Επισκοπιανή. Σύμφωνα με την αυτοβιογραφία του, "The Long Road Hard Out of Hell", ο Μάνσον είναι γερμανικής καταγωγής από την πλευρά της μητέρας του και πολωνικής από την πλευρά του πατέρα του. Μεγάλωσε με τη θρησκεία της μητέρας του. Φοίτησε στο Ρωμαιοκαθολικό Χριστιανικό σχολείο Heritage Christian School από την πρώτη έως τη δέκατη τάξη. Αργότερα μετεγγράφηκε στο λύκειο Cardinal Gibbons High School στο Fort Lauderdale της Φλόριντα. Αποφοίτησε από το λύκειο το 1987 και φοίτησε στο Broward Community College το 1990. Εργαζόταν για πτυχίο στη δημοσιογραφία και απέκτησε εμπειρία στον τομέα γράφοντας άρθρα που είχαν να κάνουν με μουσική για ένα περιοδικό της Νότιας Φλόριντα, το 25th Parallel. Γνώρισε προσωπικά τον τραγουδιστή των Nine Inch Nails, Trent Reznor, με τον οποίο συνεργάστηκε για να προωθήσει τα τρία πρώτα άλμπουμ του.
Γραφικά υπολογιστών
Δισδιάστατα (2D) γραφικά υπολογιστών
Τα δισδιάστατα γραφικά μπορούν να διαμεριστούν στις εξής δύο μεγάλες κατηγορίες:
Κοπανός
Παραπομπές
Κατηγορία:Κωμοπόλεις του νομού Ημαθίας Κατηγορία:Δήμος Νάουσας
Ρόζα Λιν
Εξωτερικοί σύνδερσμοι
Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2022 Κατηγορία:Αρμένισες τραγουδίστριες
Σκωτς γλώσσα
Η σκωτς γλώσσα δεν πρέπει να συγχέεται με τη Σκωτική Γαελική γλώσσα, μια γλώσσα της Γοϊδελικής υποοικογένειας της οικογένειας των Κελτικών γλωσσών, ούτε και με τη Σκωτική Αγγλική γλώσσα, όρος με τον οποίο χαρακτηρίζονται οι διάλεκτοι της Αγγλικής γλώσσας οι οποίες ομιλούνται στη Σκωτία.
100.000 Δολάρια στον Ήλιο
Τα 100.000 Δολάρια στον Ήλιο (γαλλικά: Cent mille dollars au soleil), είναι μια περιπέτεια Γαλλο-Ιταλικής παραγωγής 1964, σε σκηνοθεσία Ανρί Βερνέιγ, και σε σενάριο των Μισέλ Ωντιάρ και Μαρσέλ Ζουλιάν. Στους πρωταγωνιστικούς ρόλους είναι οι Λίνο Βεντούρα, Ζαν Πολ Μπελμοντό, και ο Ρετζινάλντ Κέρναν.
Μπόα Βίστα (νησί)
Διοικητική διαίρεση
Το νησί Μπόα Βίστα αποτελεί μαζί με τα νησιά Σαλ Ρέι και Ράμπο ντε Ζούνκο, Δήμο Μπόα Βίστα, ο οποίος συμπεριλαμβάνει δύο ενορίες, την Σάντα Ιζαμπέλ και την Σάο Ζοάο Μπατίστα.
Ευρωπός
Παραπομπές
Κατηγορία:Πόλεις της αρχαίας Μακεδονίας Κατηγορία:Κωμοπόλεις του νομού Κιλκίς Κατηγορία:Αρχαιολογικοί τόποι στην Ελλάδα Κατηγορία:Δήμος Ευρωπού Κατηγορία:Δήμος Παιονίας
Έλσα Σκιαπαρέλι
Σύνοψη
Γεννήθηκε στις 10 Σεπτεμβρίου 1890 στη Ρώμη. Αφού εργάστηκε για κάποιο διάστημα σε ένα κατάστημα της Νέας Υόρκης, η Σκιαπαρέλι μετακόμισε στο Παρίσι, όπου άρχισε να σχεδιάζει τα δικά της ρούχα. Οι δημιουργίες της και η αίσθηση που είχε για το στυλ διαμόρφωσαν τη μόδα της εποχής, ενώ τα ρούχα της έχουν φορέσει κάποιες από τις διασημότερες γυναίκες παγκοσμίως, όπως η Αμερικανίδα ηθοποιός Γκρέτα Γκάρμπο. Η Σκιαπαρέλι πέθανε στο Παρίσι στις 3 Νοεμβρίου 1973.
Η εμπορική επιτυχία
Για την Σκιαπαρέλι η μόδα σήμαινε εξίσου να κάνει τέχνη, όσο και να φτιάχνει ρούχα. Το 1932, η Janet Flanner έγραψε στο περιοδικό The New Yorker: "Το φόρεμα της Σκιαπαρέλι είναι σαν ένας μοντέρνος καμβάς». Καθόλου περίεργο, καθώς η Σκιαπαρέλι έκανε παρέα με διάσημους καλλιτέχνες της εποχής. Ένας από τους φίλους της ήταν ο ζωγράφος Σαλβαδόρ Νταλί, από τον οποίο είχε ζητήσει να σχεδιάσει υφάσματα για τον οίκο μόδας της.
Χένρι Ντόμερκαντ
Ως αθλητής
Τη διετία 2008-2010, αγωνίστηκε στην Ιταλία με τη Μενσάνα Σιένα, κατακτώντας συνολικά έξι τίτλους.
Αμπελουργός (πτηνό)
Γεωγραφική εξάπλωση
Συγκεκριμένα, αναπαράγεται την καλοκαιρινή περίοδο στη ΝΑ. Ευρώπη, από το ύψος της Σλοβενίας και της K. Ιταλίας, ανατολικά προς Βαλκάνια και βόρεια μέχρι την Ουκρανία (ανατολικά του ποταμού Δνείπερου) και τη ΝΔ. Ρωσία στην Κριμαία. Η ζώνη αναπαραγωγής συνεχίζεται ανατολικά προς Μικρά Ασία, Εύξεινο Πόντο, Μέση Ανατολή, Τρανσκασπία, Τρανσκαυκασία (Αρμενία, Γεωργία, Αζερμπαϊτζάν, όχι όμως στην κυρίως περιοχή του Καυκάσου), ΒΑ. και ΝΔ. Ιράν, νότια προς Ισραήλ και Δ. Ιορδανία. Τα ανατολικά και νότια όρια της αναπαραγωγικής επικράτειας βρίσκονται στο ΝΔ. Αφγανιστάν και ΝΔ. Πακιστάν.
Οι θέσεις διαχείμασης του είδους βρίσκονται στην Ινδία και, συγκεκριμένα στις κεντρικές, δυτικοκεντρικές περιοχές της, που βλέπουν προς την Αραβική Θάλασσα, μέχρι τη Β. Καρνατάκα.
Μη αναπαραγωγική περίοδος
Τα νεαρά άτομα μοιάζουν με τα θηλυκά, με μπεζ κορυφή κεφαλιού και, διαχύσεις σκοτεινών περιοχών στο πίσω μέρος του κεφαλιού. Ο λαιμός, το ουροπύγιο και γλουτούς και η ράχη είναι χρυσομπέζ, με έντονες ραβδώσεις στο πάνω μέρος. Η κοιλιά και οι πλευρές είναι πιο ανοιχτόχρωμες, σε αντίθεση με το κίτρινο στην περιοχή της αμάρας. Τα αρσενικά του 1ου έτους έχουν γκρίζα κορυφή κεφαλιού και η ράχη έχει γκριζοκάστανα «μπαλώματα».
Κατάσταση πληθυσμού
Τους μεγαλύτερους καταγεγραμμένους αναπαραγωγικούς πληθυσμούς, διαθέτει η Τουρκία, με μεγάλη διαφορά από τις άλλες χώρες. Επίσης, ικανοποιητικοί αριθμοί απαντούν στη Ρωσία, το Αζερμπαϊτζάν, την Αρμενία και την Ελλάδα. Η IUCN κατατάσσει το είδος στα Ελαχίστης Ανησυχίας (LC).
Απόλλων Καλαμαριάς (ποδόσφαιρο)
1961–1980
Από την πλευρά του, ένας άλλος ποδοσφαιριστής, ο Κυριάκος Μυταριώτης, συμπλήρωσε στην καριέρα του τα 39 γκολ με τη φανέλα του Απόλλωνα Καλαμαριάς στην Α΄ Εθνική Κατηγορία, αποτελώντας τον μοναδικό παίκτη στην ιστορία του συλλόγου που έχει να επιδείξει ανάλογο επίτευγμα μέχρι σήμερα.
Νανά Βίσιτορ
Εξωτερικοί σύνδεσμοι
Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί μουσικού θεάτρου Κατηγορία:Αμερικανίδες ηθοποιοί κινηματογράφου Κατηγορία:Σελίδες με μη επιθεωρημένες μεταφράσεις
Κουμένιο
Μέθοδος Grignard
Από φαινυλαλογονίδιο (PhX), με τη μέθοδο Grignard, παράγεται κουμένιο :
Νίτρωση
Με νίτρωση παράγει o- και π- ισοπροπυλονιτροβενζόλιο ::
Ευρώπη
Η Ευρώπη καταλαμβάνει, συνολικά με τα νησιά, έκταση 10.180.000 τετρ. χλμ. ή αλλιώς το 6,8% περίπου της συνολικής ξηράς του πλανήτη καθιστώντας την, τη δεύτερη μικρότερη ήπειρο. Ο πληθυσμός της, σύμφωνα με τα στοιχεία του 1981 ξεπερνούσε τα 670.000.000 κατοίκους. Σύμφωνα με τη μέση εκτίμηση πληθυσμού των Ηνωμένων Εθνών για το 2023 ο πληθυσμός της εκτιμάται σε 742.273.000 κατοίκους (περίπου το 9,2% του παγκόσμιου πληθυσμού). Πολιτικά, η Ευρώπη μπορεί να χωριστεί σε πενήντα κυρίαρχα ανεξάρτητα κράτη (ο αριθμός υπόκεινται σε διακυμάνσεις για τα διηπειρωτικά κράτη που περιλαμβάνονται είτε στην Ασία είτε στην Ευρώπη), από τα οποία η Ρωσία είναι το μεγαλύτερο σε έκταση και πληθυσμό, καλύπτοντας το 39% της ηπείρου και το 19,5% του πληθυσμού της.
Ετυμολογία
Η λέξη ετυμολογείται πιθανώς από τις λέξεις ευρύς και ώψ («ανοιχτομάτης, με μεγάλα μάτια»). Μια άλλη θεωρία θέλει την προέλευση της λέξης από το ακκαδικό erebu («δύω»).
Ανεξάρτητα κράτη της Ευρώπης
Οι παρακάτω 50 χώρες ανήκουν εξ'ολοκλήρου ή εν μέρη στην ευρωπαϊκή ήπειρο ή έχουν ιστορικό-πολιτικούς δεσμούς με την Ευρώπη:
Χλωρίδα και πανίδα
Από τα ερπετά, τα διάφορα είδη φιδιών, οι σαύρες και οι χελώνες. Από τα φίδια, οι οχιές (το πιο δηλητηριώδες φίδι της Ευρώπης) καθώς και διάφορα νερόφιδα. Ακόμη θα πρέπει να αναφερθούν και τα τελευταία υπολείμματα από τους πρόγονους των σημερινών αιγοπροβάτων. Πρόκειται για το "Κρι - κρι" της Κρήτης, το μοναδικό στο είδος του ζώο, που εξακολουθεί να ζει στον κόσμο καθώς και τους αιγάγρους των Άλπεων. Η πανίδα πριν 2500 χρόνια ήταν πολύ διαφορετική στην Ευρώπη. Ζούσαν λιοντάρια και τίγρεις. (Τίγρεις υπήρχαν και πολύ αργότερα στην περιοχή της Σοβιετικής Ένωσης). Σήμερα τέτοια ζώα μπορεί να συναντήσει κανείς μόνο στο ασιατικό τμήμα της Ρωσίας, που εξακολουθεί να έχει απέραντα και παρθένα δάση. Σημαντική είναι και η αντιπροσώπευση των ψαριών των γλυκών νερών. Τα πιο σημαντικά, από οικονομική άποψη είναι οι κυπρίνοι, οι πέστροφες, οι οξύρρυγχοι κ.α.
Φυλές
Έτσι η ευρωπαϊκή ήπειρος παρουσιάζει κυριολεκτικά ένα μωσαϊκό από φυλές. Καθεμιά από τις παρακάτω φυλές κατοικεί και σε μια ορισμένη περιοχή.
Εξωτερικοί σύνδεσμοι
*
Μεγάλες στιγμές
Παραπομπές
Κατηγορία:Δισκογραφία της Μαρινέλλας Κατηγορία:Άλμπουμ του 1984
Cirque du Soleil
Προέρχεται από ένα συγκρότημα που παίζει με την ονομασία Les Échassiers (, "The Waders"), έκαναν περιοδεία στο Κεμπέκ με διάφορες μορφές μεταξύ 1979 και 1983. Η αρχική οικονομική τους δυσκολία ανακουφίστηκε το 1983 από μια κυβερνητική επιχορήγηση από το Συμβούλιο Τεχνών του Καναδά για να εκτελέσει στο πλαίσιο των 450 χρόνων των εορτασμών του ταξιδιού του Ζακ Καρτιέ στον Καναδά. Η πρώτη επίσημη παραγωγή τους Le Grand Tour du Cirque du Soleil ήταν επιτυχής το 1984, και αφού εξασφάλισε ένα δεύτερο έτος χρηματοδότησης, ο Λαλιμπερτέ προσέλαβε τον Γκάι Κάρον από το École nationale de cirque για να το αναδημιουργήσει ως "κατάλληλο τσίρκο". Η θεατρική, καθοδηγούμενη από χαρακτήρες προσέγγιση και η απουσία ερμηνευτικών ζώων βοήθησαν στον καθορισμό του Τσίρκου του Ήλιου ως του σύγχρονου τσίρκου ("nouveau cirque") που παραμένει ως σήμερα.